CELEX: 62015TN0564
Language: fi
Date: 2015-09-25 00:00:00
Title: Asia T-564/15: Kanne 25.9.2015 – Spliethoff's Bevrachtingskantoor v. komissio

30.11.2015   
            
            
               FI
            
            
               Euroopan unionin virallinen lehti
            
            
               C 398/65
            
         Kanne 25.9.2015 – Spliethoff's Bevrachtingskantoor v. komissio
   (Asia T-564/15)
   (2015/C 398/79)
   Oikeudenkäyntikieli: englanti
   
      Asianosaiset
   
   
      Kantaja: Spliethoff's Bevrachtingskantoor (Amsterdam, Alankomaat) (edustaja: asianajaja P. Glazener)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission 17.7.2015 antaman päätöksen, jolla on hylätty ehdotus, jonka kantaja teki vastauksena ehdotuksia koskevaan pyyntöön komission 26.3.2014 antaman täytäntöönpanopäätöksen C(2014) 1921 final, joka koskee monivuotista työohjelmaa 2014 Connecting Europe Facility -hankkeen alalla myönnettävän taloudellisen tuen yhteydessä, osalta
            
         
               —
            
            
               määrää komission antamaan yleisen tuomioistuimen tuomion valossa uuden päätöksen kantajan ehdotuksen osalta kolmen kuukauden kuluessa tuomion julistamispäivästä
            
         
               —
            
            
               velvoittaa komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu väitteeseen ilmeisestä arviointivirheestä
               
                           —
                        
                        
                           Kantajan ehdotusta on arvioitu virheellisesti siltä osin kuin kyse on relevanssia, vaikutusta ja laatua koskevista hyväksymisperusteista. Jos ehdotusta olisi arvioitu asianmukaisesti kyseisten hyväksymisperusteiden valossa, ehdotus olisi pitänyt hyväksyä EU:n varoista osarahoitettavaksi.
                        
                     
         
               2)
            
            
               Toinen kanneperuste, joka perustuu yhdenvertaisen kohtelun periaatteen loukkaamiseen
               
                           —
                        
                        
                           Komissio on kanteen kohteena olevalla päätöksellä loukannut yhdenvertaisen kohtelun periaatetta, koska se ei ole hyväksynyt kantajan ehdotusta, vaikka se on hyväksynyt muita samankaltaisia ehdotuksia, jotka liittyvät päästöjä vähentävään teknologiaan.